Նախքան ծառայությունս stand up ժանրում արդեն հանդես էի գալիս, վերադառնալուց հետո հասկացա, որ ոչ դրա ժամանակն է, ոչ էլ դրա սիրտն ունեի, սակայն պետք էր գումար աշխատել: Այդ ժամանակ չգիտեի՝ ինչպես գործ գտնել, և ինձ առաջարկեցին կորպորատիվ երեկոներ վարել: Սկսեցի այդ աշխատանքն էլ կատարել, ինչի համար ընդհանրապես չեմ ափսոսում: Իհարկե, կան մարդիկ, ովքեր ամաչում են նման աշխատանքի համար, ինչը սխալ է. ազնիվ քրտինքով կատարած աշխատանքը երբևէ ամոթալի չէ: Կատարում եմ աշխատանքս, մարդիկ էլ գոհ են մնում: Հանդիսավարությունն ինձ շատ մեծ փորձ է տվել: Կարծում եմ՝ կոտրել եմ թամադայական աշխարհի կարծրատիպերը, ընթացքում նաև երգում եմ: Հիմա էլ եմ այդ ամենով զբաղվում, ինչն իմ հիմնական ֆինանսական աղբյուրն է: